ملائیشیا

ملائیشیا یا مالیزیہ جنوب مشرقی ایشیا میں ایک مسلم ملک ہے ۔ اسکے مصلحتی مقام (strategic position) نے اس کو غیر ملکی اثرات سے متاثر کیا-

تاريخ 
ہندو مت اور بدھ مت کے ثقافتوں نے جو بھارت سے آئی تھیں یہاں اپنا غلبہ قائم کیا- اگرچہ مسلمانوں نے ملائیشیا میں ابتدائی طور پر 10ويں صدی میں قدم رکھا تھا مگر 14ويں اور 15ويں صدی میں اسلام سب سے پہلے مالے جزیرہ نما پر قائم ہوا-

ثقافت 
ملائیشیا ایک کثیر نسلی، کثیر ثقافتی سماج ہے- سب سے پہلے اس علاقے میں رہنے دیسی قبائل کے لوگ تھے جوکہ اب بھی موجود ہیں- چینی اور بھارتی ثقافتی اثرات یہاں واضح نظر آتے ہیں- دیگر ثقافتی اثرات میں فارسی، عربی، اور برطانوی ثقافتیں شامل ہیں-

1971 میں حکومت نے ایک "قومی ثقافتی پالیسی" بنائی جس کے مطابق ملائیشیا کی ثقافت کی بنیاد مقامی ہو جس میں اسلامی ثقافت کی جھلک نظر آتی ہو-

سياست 

جنوب مشرقی ایشیا میں واحد وفاقی ملک ہے۔ برطانوی دور کی وراثت، نظامِ حکومت ویسٹ منسٹر پارلیمانی نظام کا قریبی نمونہ ہے۔
ملیشیا ایک وفاقی آئینی انتخابی بادشاہت ہے۔ 

یانگ دی پرتوان آگونگ ریاست کا سربراہ جبکہ وزیر اعظم حکومت کا سربراہ ہے۔ شاہِ ملیشیا مالے ریاستوں کے 9 موروثی حاکمین کے ذریعے باہمی طور پر پانچ سال کےلیے منتخب کیا جاتا ہے۔ دیگر چار ریاستیں، جن کے حاکم ’گورنر‘ ہیں، اس انتخاب میں شرکت نہیں کرتے۔ غیر رسمی معاہدے کے مطابق یہ نشست ان 9 سلاطین کو باری باری دی جاتی ہے۔ 31 جنوری 2019 سے یہ تخت ریاست پہنگ کے سلطان عبداللّٰہ کے پاس ہے۔ 1994 کو دستور میں کی جانیوالی بڑی تبدیلیوں کے باعث وزرا اور ایوانِ بالا کے اراکین کے انتخاب میں بادشاہ کا کردار صرف رسمی رہ گیا ہے۔ 

قانون ساز قوت وفاقی اور ریاستی مقننہ میں منقسم ہے۔ دو ایوانی وفاقی مقننہ ایوانِ زیریں (ایوانِ نمائندگان، دیوان رکیات) اور ایوانِ بالا (دیوان نگارا) پر مشتمل ہے۔ 222 رکنی ایوانِ نمائندگان یک-رکنی حلقہ جات سے زیادہ سے زیادہ پانچ سال کےلیے منتخب ہوتی ہی۔ جبکہ ایوانِ بالا کے تمام 70 اراکین 3 سالہ مدت کی نشست رکھتے ہیں۔ جن میں 26 اراکین 13 ریاستی مقننہ سے اور 44 اراکین وزیرِ اعظمِ ملیشیا کی تجویز پر بادشاہ نامزد کرتا ہے۔ پارلیمنٹ کثیر جماعتی نظام کی پیروی کرتی ہے۔ حکومت فرسٹ پاسٹ دا پوسٹ نظام کے تحت چنی جاتی ہے۔ 

انتظامی قوت وزیراعظم ملیشیا کی سربراہی میں کابینہ کے پاس ہوتی ہے۔ ایوانِ نمائندگان کا رکن ہونا ضروری ہے۔ ایوانِ نمائندگان کی اکثریتی ارکان کی حمایت کے مطابق بادشاہ ہی وزیراعظم بناتا ہے۔ کابینہ پارلیمنٹ کے دونوں ایوانوں میں سے چنی جاتی ہے۔ وزیراعظم کابینہ اور حکومت دونوں کا سربراہ ہوتا ہے۔ جو ایوان نمائندگان کے اعتماد تک برقرار رہتا ہے۔

عدلیہ نظام میں سب سے بڑی عدالت ’وفاقی عدالت‘ ہے، جس کی پیروی ’اپیلیٹ کورٹ‘ اور مشرقی ملیشیا اور مغرب میں جزیرہ نما ملایا میں واقع ایک ایک اعلیٰ عدالت کرتی ہیں۔ مذہبی ذمہ داریوں اور خاندانی معاملات میں مسلمانوں کےلیے شرعی عدالتیں بھی کام کرتی ہیں۔ اغواء، قتل، دہشت گردی اور منشیات کی ترسیل پر موت کی سزا دی جاتی ہے۔ ہم جنس پرستی ملیشیا میں قابلِ تعزیر غیر قانونی فعل ہے۔ لیکن ملیشیا کو انسانی اور جنسی سمگلنگ کے گھمبیر مسائل کا سامنا ہے۔

انتظامی تقسیم 

ملیشیا 13 ریاستوں اور 3 وفاقی علاقوں کا وفاق ہے۔ جو کہ 2 علاقوں میں منقسم ہے۔ مغرب میں جزیرہ نما ملایا ہے جہاں 11 ریاستیں اور 2 وفاقی علاقے ہیں۔ جبکہ مشرقی ملیشیا جزیرہ بورنیو میں ہے جہاں 2 ریاستیں اور 1 وفاقی علاقہ ہے۔ ہر ریاست ضلعوں میں منقسم ہے جو کہ مزید ’مقیم‘ میں منقسم ہیں۔ ریاست صباح اور سراواک میں ضلعوں کو ’ڈویژن‘ میں مجمع کیا گیا ہے۔ ملاک کے علاوہ ہر ریاست اپنا اعزازی نام رکھتی ہے۔

جزیرہ نما ملایا
 پرلیس
 پہنگ، دار المعمور
 پیراک، دار الرضوان
 پینانگ، پولاو
 تیرنگانو، دار الایمان 
 جوہر، دار التعظیم 
 سلانگور، دار الاحسان
 قدح، دار الامن
 کیلنتن، دار النعیم 
 ملاکا
 نگری سمبیلن، دار الخصوص

وفاقی علاقے

1. کوالالمپور، ولایہ پرسکوتوان

2. پتراجایا، ولایہ پرسکوتوان

مشرقی ملیشیا (جزیرہ بورنیو)

ریاست

12. صباح، نگری دی بوا بایو

13. سراواک، بومی کِنیالنگ

وفاقی علاقہ

3. لابوان، ولایہ پرسکوتون

معيشت 
ملائشیا کی معیشت تیزی سے بڑھتی ہوئی اور نسبتا کھلی ریاستی پالیسی پر مبنی ہے-

2011 تخمینے کے مطابق جی ڈی پی نمو 5.2 فیصد ہے۔

دیکھیے: فہرست ملائیشیائی ریاستیں بلحاظ خام ملکی پیداوار

جغرافیہ 

ملائیشیا کل زمین کے علاقے لحاظ سے 67واں سب سے بڑا ملک ہے- مغرب میں اسکی زمینی سرحد تھائی لینڈ کے ساتھ ملتی ہے جبکہ انڈونیشیا اور برونائی دارالسلام اسکے مشرق میں واقع ہیں- جنوب میں براستہ پل سنگاپور سے منسلک ہے - ویتنام کے ساتھ اسکی سمندری حدود ہیں۔

ملائیشیا کے دو جدا حصے ہیں جن کے درميان جنوبی چین سمندر ہے-

مذہب 
ملائیشیا کا آئین مذہب کی آزادی کی ضمانت دیتا ہے جبکہ اسلام سرکاری مذہب ہے 

مردم شماری 2010 کے اعداد و شمار کے مطابق:
 مسلم 61.3%
 بدھ مت 19.8%
 مسیحی 9.2%
 ہندو مت 6.3%
 کنفیوشیوازم 1.3%
 ملحد 0.7%
 کوئی مذہب نہیں 1.4%

ملائیشیا کے بڑے شہر

نگارخانہ

مزید دیکھیے 

 فہرست متعلقہ مضامین ملائیشیا
1MDB اسکینڈل

حوالہ جات

بیرونی روابط 

 ملائیشیا دائرۃ المعارف بریطانیکا پر
 
 ملائیشیا از UCB Libraries GovPubs
 
 ملائیشیا پروفائل از بی بی سی نیوز
 

ملائیشیا
1963ء میں قائم ہونے والے ممالک اور علاقے
آسیان کے رکن ممالک
اقوام متحدہ کے رکن ممالک
ایشیائی ممالک
ترقی پذیر 8
جنوب مشرقی ایشیائی ممالک
دوسری جنگ عظیم کے مقامات
دولت مشترکہ کے رکن ممالک
گروہ 15 کے ممالک
مالے زبان بولنے والے ممالک اور علاقہ جات
ملائیشیا میں 1963ء کی تاسیسات
مؤتمر عالم اسلامی کے رکن ممالک
Short description is different from Wikidata